b'\n_START_ARTICLE_\nNotranjski odred (NOV in POS)\n_START_SECTION_\nZgodovina\n_START_PARAGRAPH_\nUkaz za ustanovitev odreda je izdala III. grupa odredov 24. aprila 1942. 29. aprila je potekala organizacija odreda; dotedanji 3. bataljon \xc2\xbbLjuba \xc5\xa0ercerja\xc2\xab je postal 1. bataljon, Ju\xc5\xbenodolenjski bataljon 2. bataljon in bataljon \xc2\xbbMilo\xc5\xa1a Zidan\xc5\xa1ka\xc2\xab je postal 3. bataljon odreda. Maja in junija so ustanovili \xc5\xa1e 4. in 5. bataljon. Zaradi reorganizacije grupe odredov so Notranjski odred junija 1942 razpustili in iz njega ustanovil: Krimski, Ko\xc4\x8devski in Polhograjski odred._NEWLINE_Notranjski odred je bil ponovno ustanovljen septembra 1942 in sicer je bil ukaz izdan 16. septembra. \xc5\xa0tab in 1. bataljon (enote Krimskega odreda) sta bila ustanovljena 6. oktobra; do konca oktobra 1942 so organizirali \xc5\xa1e dva dodatna bataljona, kot 4. bataljon pa so \xc5\xa1teli t. i. Slivni\xc5\xa1ki bataljon (sestavljen iz \xc4\x8dlanov 19 dru\xc5\xbein, ki so \xc5\xbeiveli pod partizansko za\xc5\xa1\xc4\x8dito). Decembra 1942 so za\xc4\x8deli razpu\xc5\xa1\xc4\x8dati odred, bataljona pa priklju\xc4\x8devati brigadam._NEWLINE_Tretji\xc4\x8d je bil odred uradno ustanovljen 26. decembra 1942 in podrejen Notranjski operativni coni; dejansko je bil ustanovljen 6. januarja 1943 na Mokrecu._NEWLINE_20. novembra 1943 so izdali ukaz za ponovno ustanovitev Notranjskega odreda, tokrat kot sestavni del 7. korpusa; enote za ustanovitev odreda so prispevale Lo\xc5\xa1ka, Tom\xc5\xa1i\xc4\x8deva, Levstikova brigada,..._NEWLINE_9. maja 1945 je odred v sestavi 1. divizije KNOJ vkorakal v Ljubljano, kjer je bil dokon\xc4\x8dno razpu\xc5\xa1\xc4\x8den; mo\xc5\xa1tvo je bilo dodeljeno 1. brigadi 2. divizije KNOJ.'